CELEX: E2008P0001
Language: sk
Date: 2008-01-16 00:00:00
Title: Žiadosť o poradné stanovisko súdneho dvora EZVO predložená Oslo tingrett vo veci Therese Slinning proti nórsky štát, zastúpený Radou pre oslobodenia a odvolania v otázkach lekárskeho ošetrenia v zahraničí (Vec E-1/08)

8.5.2008   
            
            
               SK
            
            
               Úradný vestník Európskej únie
            
            
               C 113/16
            
         Žiadosť o poradné stanovisko súdneho dvora EZVO predložená Oslo tingrett vo veci Therese Slinning proti nórsky štát, zastúpený Radou pre oslobodenia a odvolania v otázkach lekárskeho ošetrenia v zahraničí
   (Vec E-1/08)
   (2008/C 113/13)
   Listom zo 16. januára 2008, ktorý bol doručený na podateľňu súdneho dvora 21. januára 2008, Oslo tingrett (okresný súd v Oslo) požiadal Súdny dvor EZVO vo veci Therese Slinning proti nórsky štát, zastúpený Radou pre oslobodenia a odvolania v otázkach lekárskeho ošetrenia v zahraničí, o poradné stanovisko k týmto otázkam:
   
               1.
            
            
               Je zlučiteľné s článkami 36 a 37 Dohody o EHP a článkom 22 nariadenia Rady (EHS) č. 1408/71 odmietnuť krytie nákladov na lekárske ošetrenie v zahraničí, ktoré sa podľa medzinárodného lekárstva musí považovať za experimentálne alebo pokusné, ak v domovskom štáte neexistuje nárok na poskytnutie takéhoto lekárskeho ošetrenia?
            
         
               2.
            
            
               Má pre odpoveď na otázku č. 1 význam skutočnosť, že sa daná liečebná metóda považuje za metódu, ktorá sa má v domovskom štáte zaviesť alebo domovský štát uvažuje o jej zavedení v budúcnosti?
            
         
               3.
            
            
               Je zlučiteľné s článkami 36 a 37 Dohody o EHP odmietnuť krytie nákladov na nemocničné ošetrenie v zahraničí, ak môže byť pacientovi v domovskom štáte ponúknuté primerané lekárske ošetrenie podľa medzinárodne uznávaných metód v rámci časového limitu, ktorý je z lekárskeho hľadiska prijateľný?
               Má význam pre odpovede na túto otázku skutočnosť, že:
               
                           a)
                        
                        
                           krytie týchto nákladov môže byť odmietnuté napriek tomu, že lekárske ošetrenie v zahraničí je považované za pravdepodobne rozvinutejšie než lekárske ošetrenie v domovskom štáte?
                        
                     
                           b)
                        
                        
                           pacientovi, ktorý sa rozhodol prijať lekárske ošetrenie radšej v zahraničí než primerané lekárske ošetrenie v domovskom štáte, sa nebudú kryť náklady na lekárske ošetrenie v zahraničí vo výške, ktorá by zodpovedala nákladom na ošetrenie poskytnuté v domovskom štáte?
                        
                     
         
               4.
            
            
               Má význam pre odpovede na uvedené otázky skutočnosť, že:
               
                           a)
                        
                        
                           pacientovi v podstate nebolo ponúknuté v domovskom štáte dané ošetrenie, ktoré možno považovať za primerané?
                        
                     
                           b)
                        
                        
                           ošetrenie poskytnuté v zahraničí skutočne viedlo k zlepšeniu zdravotného stavu pacienta?